Na temelju članaka 57. stavka 3. Zakona o porezu na dohodak (»Narodne novine«, br. 115/16, 106/18, 121/19, 32/20, 138/20, 151/22, 114/23 i 152/24), članka 2. Pravilnika o paušalnom oporezivanju djelatnosti iznajmljivanja i organiziranja smještaja u turizmu (“Narodne novine” broj 01/19,1/20, 1/21, 156/22 i 01/24) i članka 32. Statuta Općine Kaštelir-Labinci-Castelliere-S.Domenica („Službene novine Općine Kaštelir-Labinci“ 02/13, 1/21 i 3/22), Općinsko vijeće Općine Kaštelir-Labinci-Castelliere-S.Domenica na sjednici održanoj dana \_\_. veljače 2025. godine, donosi

(PRIJEDLOG)

**ODLUKU**

**o visini paušalnog poreza za djelatnosti iznajmljivanja i smještaja u turizmu**

Članak 1.

Ovom odlukom određuje se visina paušalnog poreza po krevetu, smještajnoj jedinici u kampu i/ili kamp-odmorištu te smještajnoj jedinici u objektu za robinzonski smještaj koji se nalaze na području Općine Kaštelir-Labinci-Castelliere-S.Domenica.“

Članak 2.

Visina paušalnog poreza iz Članka 1. ove Odluke, propisuje se u visini od 38,00 eura.

Članak 3.

Poslove utvrđivanja i naplate paušalnog poreza na dohodak za djelatnosti iznajmljivanja i smještaja u turizmu obavljat će nadležni područni ured Porezne uprave.

Članak 4.

 Stupanjem na snagu ove Odluke o visini paušalnog poreza za djelatnosti iznajmljivanja i smještaja u turizmu stavlja se van snage Odluka o visini paušalnog poreza za djelatnosti iznajmljivanja i smještaja u turizmu („Službene novine Općine Kaštelir-Labinci“ broj 01/19).

Članak 5.

Ova Odluka objavljuje se u Službenim novinama Općine Kaštelir-Labinci a primjenjuje se od 01. siječnja 2025. godine.

 KLASA: 415-01/25-01/01

URBROJ: 2163-21-01-25-03

Kaštelir-Castelliere, \_\_. veljače 2025. godine

OPĆINSKO VIJEĆE OPĆINE KAŠTELIR-LABINCI-CASTELLIERE-S.DOMENICA

|  |  |
| --- | --- |
|  | Predsjedni Općinskog vijeća Ivan Legović v.r. |

OBRAZLOŽENJE

Pravni temelj za donošenje ove Odluke je članak 57. stavak 3. Zakona o porezu na

dohodak (“Narodne novine” br. 106/18 106/18, 121/19, 32/20, 138/20, 151/22, 114/23 i 152/24) - dalje u tekstu Zakon o porezu na dohodak), članak 2. Pravilnika o paušalnom oporezivanju djelatnosti iznajmljivanja i organiziranja smještaja u turizmu (“Narodne novine” br. 1/19,1/20, 1/21, 156/22 i 01/24.)

„U članku 57. stavak 3. mijenja se i glasi:

»(3) Porezni obveznik koji ostvaruje dohodak od imovine iz stavka 2. ovoga članka je fizička osoba – građanin, iznajmljivač kojemu je na temelju rješenja o odobrenju nadležnog ureda odobreno pružanje ugostiteljskih usluga u domaćinstvu u skladu s odredbama zakona kojima se uređuje ugostiteljska djelatnost.«.

Iza stavka 3. dodaje se novi stavak 4. koji glasi:

»(4) Za slučaj iz stavka 2. ovoga članka, predstavničko tijelo jedinice lokalne samouprave obvezno je donijeti odluku kojom će propisati visine paušalnog poreza po krevetu odnosno po smještajnoj jedinici u kampu odnosno smještajnoj jedinici u objektu za robinzonski smještaj. Odluku o visini iznosa paušalnog poreza predstavničko tijelo jedinice lokalne samouprave donosi sukladno kategoriji u koju je jedinica lokalne samouprave razvrstana prema indeksu turističke razvijenosti, utvrđenom za prethodnu godinu, sukladno posebnom propisu, u granicama propisanim ovim Zakonom, i to:

|  |  |
| --- | --- |
| Kategorija jedinice lokalne samouprave prema indeksu turističke razvijenosti | Iznos paušalnog poreza u eurima |
| I | 100,00 − 300,00 |
| II | 70,00 − 200,00 |
| III | 30,00 − 150,00 |
| IV,0 | 20,00 − 100,00 |

«.

U dosadašnjem stavku 4., koji postaje stavak 5., iza riječi: »smještajnoj jedinici u kampu« dodaju se riječi: »odnosno po smještajnoj jedinici u objektu za robinzonski smještaj«.

Iza dosadašnjeg stavka 5., koji postaje stavak 6., dodaju se novi stavci 7. i 8. koji glase:

»(7) Ako predstavničko tijelo jedinice lokalne samouprave ne donese odluku kojom će propisati visine paušalnog poreza u propisanom roku, visina paušalnog poreza po krevetu odnosno po smještajnoj jedinici u kampu odnosno po smještanoj jedinici u objektu za robinzonski smještaj određuje se:

|  |  |
| --- | --- |
| Kategorija jedinice lokalne samouprave prema indeksu turističke razvijenosti | Iznos paušalnog poreza u eurima |
| I | 200,00 |
| II | 135,00 |
| III | 90,00 |
| IV,0 | 60,00 |

(8) Predstavničko tijelo jedinice lokalne samouprave donosi odluku iz stavka 4. ovoga članka na prijedlog izvršnog tijela.«.

Općina Kaštelir-Labinci-Castelliere-S.Domenica prema Indeksu turističke razvijenosti nalazi se u III Kategoriji sa rasponom iznosa paušalnog poreza od 30,00 -150,00 eura po krevetu, smještajnoj jedinici u kampu i/ili kamp-odmorištu te smještajnoj jedinici u objektu za robinzonski smještaj

Visina paušalnog poreza po krevetu u Općini Kaštelir-Labinci-Castelliere-S.Domenica do donošenja nove odluke propisana je u iznosu od 280,00 kuna, odnosno 37,16 eura, po krevetu, smještajnoj jedinici u kampu i/ili kamp-odmorištu te smještajnoj jedinici u objektu za robinzonski smještaj koji se nalaze na području općine.

Člankom 8. stavkom 1. i 3. Pravilnika o paušalnom oporezivanju određeno je da se godišnji paušalni porez na dohodak utvrđuje se kao umnožak broja kreveta odnosno

broja smještajnih jedinica u kampu i/ili kamp-odmorištu odnosno broja smještajnih

jedinica u objektu za robinzonski smještaj te visine paušalnog poreza po krevetu odnosno

po smještajnoj jedinici u kampu i/ili kamp-odmorištu odnosno po smještajnoj jedinici u

objektu za robinzonski smještaj, a koji iznos uvećava se za prirez porezu na dohodak koji

je uveden odlukom jedinice lokalne samouprave prema mjestu gdje se nekretnina odnosno smještajna jedinica nalaze, a za koje je izdano rješenje nadležnog ureda o odobrenju za pružanje ugostiteljskih usluga u domaćinstvu.

Također, sukladno članku 12. Pravilnika o paušalnom oporezivanju godišnji paušalni

porez na dohodak i prirez porezu na dohodak plaća se tromjesečno, do kraja svakog

tromjesečja, u visini 1/4 godišnjega paušalnog poreza na dohodak i prireza porezu na

dohodak odnosno razmjerno broju tromjesečja za koji se obveza utvrđuje.